Tulipalo Fölissaarella
Tulipalo Fölissaarella. Eilen illalla hiukan ennen 12 ruvettiin antamaan palomerkkejä, jotka jonkun ajan kuluttua taajenivat taajenemistaan, saaden kadut täydelle liikkeelle ihmisiä. Palokuntalaisten mukana riennettiin Töölöntietä eteenpäin siinä luulossa, että valkea oli päässyt arvaamattomaksi vieraaksi johonkin paikkaan Töölön tien varrella. Palokuntalaiset kääntyivätkin tieltä takaisin, luullen liekkien viittaavan hautausmaan seutuville. Täältäkin saivat he palata tyhjin toimin takaisin kun päästiin selville, että tuli teki tuhojaan Fölissaarella. Siellä oli Munknäsin puoleisella osalla saarta juuri valmistumaisillaan oleva vahtitupa joutunut valkean uhriksi, palaa roimuten pilalle saakka. Syytä valkean irtipääsyyn ei vielä tiedetä.

[Lähde: Uusi Suometar 21.5.1890 sivu 3]

[Fölissaari = Seurasaari]

Anonyymi
Helsinki
Tulipalot
Uusi Suometar
1890